হারুন-অর-রশিদ (পুলিশ কর্মকর্তা)

হারুন-অর-রশিদ হলেন একজন বাংলাদেশি পুলিশ কর্মকর্তা এবং ঢাকা মেট্রোপলিটন পুলিশের (ডিএমপি) গোয়েন্দা শাখার (ডিবি) সাবেক প্রধান। সর্বশেষ তিনি ঢাকা মেট্রোপলিটন পুলিশের ক্রাইম অ্যান্ড অপারেশনস বিভাগের অতিরিক্ত কমিশনার হিসেবে কিছুদিন দায়িত্ব পালন করেন। হারুন অর রশীদ কিশোরগঞ্জের মিঠামইন উপজেলার হোসেনপুর গ্রামে জন্মগ্রহণ করেন। তাঁর বাবা আবদুল হাসেম ও মা জহুরা খাতুন। ঢাকা বিশ্ববিদ্যালয়ের সমাজবিজ্ঞান বিভাগ থেকে অনার্স, এমএসএস, এলএলবি (জাবি) থেকে শিক্ষাজীবন শেষ করেন হারুন। মোহাম্মদ হারুন অর রশীদ ঢাকা বিশ্ববিদ্যালয় থেকে সমাজ বিজ্ঞানে অনার্স ও মাস্টার্স ডিগ্রি লাভ করে ২০তম বিসিএস-এর মাধ্যমে ২০০১ সালে এএসপি হিসেবে পুলিশ বাহিনীতে যোগদান করেন। ২০১৪ সালের ২৪ আগস্ট তিনি গাজীপুর জেলার পুলিশ সুপার হিসেবে যোগদান করেন। ২০১৬ সালে অনুষ্ঠিত পুলিশ সপ্তাহে ভাল কাজের স্বীকৃতি স্বরূপ তিনি বিপিএম পদকে ভূষিত হন। এর পূর্বে তিনি দু’বার পিপিএম পদক লাভ করেন। ১১ মে ২০২২ তারিখে স্বরাষ্ট্র মন্ত্রণালয়ের জননিরাপত্তা বিভাগের উপ-সচিব ধনঞ্জয় কুমার দাসের সই করা এক প্রজ্ঞাপনে হারুন-অর-রশিদকে ডিআইজি পদে পদোন্নতি প্রদান করা হয়। ১২ জুন ২০২২ তারিখে তাকে ঢাকা মেট্রোপলিটন পুলিশের (ডিএমপি) ডিবি প্রধান হিসেবে নিযুক্ত করা হয়। এর আগে হারুন-অর-রশিদ তেজগাঁও বিভাগের উপ-কমিশনার (ডিসি) ও অতিরিক্ত উপ-কমিশনার (এডিসি) হিসেবে কাজ করেছেন। ৩১ জুলাই ২০২৪ তারিখে তাকে গোয়েন্দা বিভাগের দায়িত্ব থেকে বদলি করে ডিএমপির অতিরিক্ত কমিশনার (ক্রাইম অ্যান্ড অপারেশন্স)–এর দায়িত্ব দেওয়া হয় ২০১৬ সালে গাজীপুর সদর, শ্রীপুর ও কাপাসিয়ায় ইউপি নির্বাচনের সময় নির্বাচন কমিশনের নির্দেশনা অনুযায়ী ওই বছরের ২১ এপ্রিল এসপি হারুন অর রশীদকে গাজীপুর থেকে প্রত্যাহার করা হয়। নির্বাচন সম্পন্ন হওয়ার পর প্রত্যাহারের আদেশ তুলে নিয়ে স্বরাষ্ট্র মন্ত্রণালয় তাকে ওই বছর ৩ মে গাজীপুরের পুলিশ সুপার পদে পুনর্বহাল করে। কোটা সংস্কার আন্দোলনের ছয় সমন্বয়ককে ডিবি হেফাজতে নিয়ে আলোচনায় ছিলেন তিনি। ওই সমন্বয়কদের মধ্যে তিনজনকে ধরে নেয়া হয় হাসপাতাল থেকে। তাদের সঙ্গে এক টেবিলে বসে খাওয়ার বেশ কয়েকটি ছবি ফেসবুকে পোস্ট করেছিলেন হারুন অর রশীদ। বিষয়টি নিয়ে বিভিন্ন মহলে ব্যাপক আলোচনার পাশাপাশি হাইকোর্টও উষ্মা প্রকাশ করেন। হাইকোর্ট বলেন, এগুলো করতে কে বলেছে? কেন করলেন এগুলো? জাতিকে নিয়ে মশকরা করবেন না। যাকে নেন ধরে, একটি খাবার টেবিলে বসিয়ে দেন। ২৯ জুলাই বিচারপতি মোস্তফা জামান ইসলামের হাইকোর্ট বেঞ্চে ছয় সমন্বয়ককে পরিবারের কাছে ফেরত চেয়ে করা রিটের পরিপ্রেক্ষিতে আদালত রাষ্ট্রপক্ষকে উদ্দেশ্য করে এসব কথা বলেন। Nation, The New। "SP Harun withdrawn from N'ganj"। The New Nation (ইংরেজি ভাষায়)। ২০২২-১২-২৭ তারিখে মূল থেকে আর্কাইভ করা। সংগ্রহের তারিখ ২০২২-০৭-১৪।  "বাবা চালের কারবারি হলেও মুক্তিযোদ্ধা কোটায় চাকরি নেন ডিবি হারুন"। দৈনিক ইত্তেফাক। ১৬ আগস্ট ২০২৪।  "ডিবি প্রধান হলেন হারুন অর রশীদ"। NTV Online (ইংরেজি ভাষায়)। ২০২২-০৭-১৩। সংগ্রহের তারিখ ২০২৩-০১-১৫।  "SP Harun finally returns to DMP"। New Age | The Most Popular Outspoken English Daily in Bangladesh (ইংরেজি ভাষায়)। সংগ্রহের তারিখ ২০২৩-০৮-১৪।  প্রতিবেদক, নিজস্ব। "গাজীপুরের এসপি হারুন অর রশীদ পুলিশ সার্ভিস এসোসিয়েশনের সেক্রেটারী নির্বাচিত"। DailyInqilabOnline (ইংরেজি ভাষায়)। সংগ্রহের তারিখ ২০২৩-০১-১৫।  "ডিএমপির ডিবি প্রধান হলেন হারুন অর রশিদ"। www.jugantor.com (ইংরেজি ভাষায়)। সংগ্রহের তারিখ ২০২৩-০১-১৫।  "32 additional DIGs promoted to DIG"। New Age | The Most Popular Outspoken English Daily in Bangladesh (ইংরেজি ভাষায়)। সংগ্রহের তারিখ ২০২৩-০৮-১৪।  প্রতিবেদক, নিজস্ব (২০২৪-০৭-৩১)। "ডিবি থেকে হারুনকে বদলি"। Prothomalo। সংগ্রহের তারিখ ২০২৪-০৭-৩১।  "জাতির সঙ্গে মশকরা করবেন না"। যুগান্তর। ২০২৪-০৭-৩০। সংগ্রহের তারিখ ২০২৪-০৮-০১।